**ΕΝΗΜΕΡΩΣΗ ΣΧΕΤΙΚΑ ΜΕ ΕΚΔΡΟΜΕΣ-ΜΕΤΑΚΙΝΗΣΕΙΣ ΜΑΘΗΤΩΝ/ΤΡΙΩΝ**

 **ΓΙΑ ΤΗΝ ΑΠΟΦΥΓΗ ΔΙΑΔΟΣΗΣ ΤΟΥ COVID-19**

**ΑΠΟ 13-09-2021 έως 31-07-2022**

Σύμφωνα με το άρθρο 4 της με αρ. Δ1α/Γ.Π.οικ. 55254/ΦΕΚ 4187/τ.Β΄/10-09-2021, Κ.Υ.Α. με θέμα: *«Λειτουργία των εκπαιδευτικών μονάδων Πρωτοβάθμιας και Δευτεροβάθμιας Εκπαίδευσης, Ειδικής Αγωγής και Εκπαίδευσης, εργαστηριακών κέντρων και σχολικών εργαστηρίων, Σχολείων Δεύτερης Ευκαιρίας, Ινστιτούτων Επαγγελματικής Κατάρτισης, Μεταλυκειακού έτους - τάξης Μαθητείας ΕΠΑ.Λ., Κέντρων Διά Βίου Μάθησης, δομών Ε.Ε.Κ. και Δ.Β.Μ. της Σιβιτανιδείου Δημόσιας Σχολής Τεχνών και Επαγγελμάτων, φροντιστηρίων, κέντρων ξένων γλωσσών, φορέων παροχής εκπαίδευσης και πιστοποίησης δεξιοτήτων, ξενόγλωσσων ινστιτούτων εκπαίδευσης και πάσης φύσεως συναφών δομών, Δημοσίων και Ιδιωτικών, Δημοσίων Βιβλιοθηκών, της Εθνικής Βιβλιοθήκης της Ελλάδος και των Γενικών Αρχείων του Κράτους κατά την έναρξη του σχολικού έτους 2021-2022 και μέτρα για την αποφυγή διάδοσης του κορωνοϊού COVID-19 κατά τη λειτουργία τους.»*όπως αυτή τροποποιήθηκε με την Γ.Π.οικ./66036/ΦΕΚ 4960/τ.Β΄/26-10-2021 Κ.Υ.Ακαιισχύει έως 31-07-2022.

**Α)** Πραγματοποιούνται, εκπαιδευτικές εκδρομές, διδακτικές επισκέψεις, σχολικοί περίπατοι, εκπαιδευτικές επισκέψεις με τήρηση όλων των μέτρων απόστασης και ατομικής υγιεινής, *λαμβανομένων υπόψη πάντοτε και των επιδημιολογικών δεδομένων που επικρατούν κάθε φορά,* καθώς και τη διασφάλιση *της μη ανάμειξης διαφορετικών ομάδων.*

**Β)** Επιτρέπονται μαθητικά συνέδρια, μαθητικοί διαγωνισμοί.

 Η συμμετοχή σε αυτά λαμβάνει χώρα με επίδειξη πιστοποιητικού εμβολιασμού ή βεβαίωσης νόσησης εντός του τελευταίου εξαμήνου ή έγχαρτης βεβαίωσης/δήλωσης αρνητικού αυτοδιαγνωστικού ελέγχου (selftest) έως και είκοσι τέσσερις (24) ώρες ή άλλου τύπου διαγνωστικού ελέγχου(rapid test ή PCR test) έως και σαράντα οκτώ (48) ώρες, πριν η οποία υπογράφεται από τον/την συμμετέχοντα/συμμετέχουσα, αν είναι ενήλικος/η, ή τον γονέα/κηδεμόνα του/της, αν πρόκειται για ανήλικο/η, τηρουμένων όλων των μέτρων προστασίας (υποχρεωτική χρήση προστατευτικής μάσκας, μέγιστη δυνατή απόσταση, τήρηση κανόνων υγιεινής).

**Γ)** Επιτρέπεται η υλοποίηση ευρωπαϊκών προγραμμάτων ανταλλαγής/μετακίνησης/υποδοχής μαθητών και εκπαιδευτικών.

Για τις χερσαίες και θαλάσσιες μεταφορές καθώς και για τις αεροπορικές μετακινήσεις, εσωτερικού και εξωτερικού, των ημεδαπών/αλλοδαπών μαθητών/τριών τηρούνται οι ισχύουσες διατάξεις, οι οποίες αφορούν στους όρους και τις προϋποθέσεις επιβίβασης του συνόλου των επιβατών ημεδαπών και αλλοδαπών καθώς και το θεσμικό πλαίσιο για τις προϋποθέσεις εισόδου στην Χώρα, προς περιορισμό της διασποράς του κορωνοϊού COVID-19, όπως εκάστοτε ισχύουν. Σε κάθε περίπτωση, υπόχρεοι προσκόμισης των απαραίτητων δικαιολογητικών για την μετακίνηση είναι όλοι/ες ημεδαποί/ές και αλλοδαποί/ές μαθητές/τριες, οι οποίοι/ες συμμορφώνονται κατά την υποδοχή τους και προς τα λοιπά μέτρα πρόληψης και αντιμετώπισης κρουσμάτων κορωνοϊού COVID-19, που ισχύουν στην Χώρα υποδοχής.

---------------------------------------------------------------------------------------------------------------

**1η Σημείωση:**

Οι μετακινήσεις στο εσωτερικό εγκρίνονται από το Σύλλογο Διδασκόντων και το/την Διευθυντή/ντρια του σχολείου.

Οι σχολικές μονάδες που επιθυμούν να πραγματοποιήσουν σχολικούς περιπάτους, εκπαιδευτικές εκδρομές, εκπαιδευτικές επισκέψεις, διδακτικές επισκέψεις, να μετακινηθούν για συμμετοχή σε μαθητικά συνέδρια, μαθητικούς διαγωνισμούς υποχρεούνται να αποστέλλουν προς τη ΔΔΕ:

**α/** Ενημερωτικό σημείωμα σχετικά με τη μετακίνηση, σύμφωνα με το αρ. 17 της με αρ. 20883/ΓΔ4/12-02-2020, ΦΕΚ 456/τ.Β/13-02-2020, Υ.Α.

**β/** Βεβαίωση ότι τηρούνται τα ισχύοντα έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού Covid-19, και ότι διασφαλίζεται *η μη ανάμειξη διαφορετικών ομάδων, σύμφωνα με* το άρ. 4 της με αρ. Δ1α/Γ.Π.οικ. 55254/ΦΕΚ 4187/τ.Β΄/10-09-2021, Κ.Υ.Α. όπως αυτή τροποποιήθηκε με την Γ.Π.οικ./66036/ΦΕΚ 4960/τ.Β΄/26-10-2021 Κ.Υ.Α

**γ/** Βεβαίωση ότι τηρούνται τα επιπλέον έκτακτα μέτρα προστασίας από τον κίνδυνο περαιτέρω διασποράς του κορωνοϊού της τρέχουσας σχετικής Κ.Υ.Α, όπως εκάστοτε ισχύει. (Τη χρονική στιγμή της μετακίνησης).

**2η Σημείωση:**

Οι μετακινήσεις στο εξωτερικό εγκρίνονται από τη Δ.Δ.

---------------------------------------------------------------------------------------------------------------------------

(Γενική νομοθεσία μετακινήσεων: 20883/ΓΔ4/ΦΕΚ 456/τ.β/13-02-2020 ΚΥΑ και

25735/Η1/ΦΕΚ 625/τ. β/27-02-2020 ΚΥΑ)

Προς διευκόλυνση των σχολείων ακολουθεί, ενδεικτικά, κείμενο για το ενημερωτικό έγγραφο και τη βεβαίωση προς τη Δ.Δ.Ε το οποίο, αφού συμπληρωθεί κατάλληλα, σύμφωνα με το είδος και το άρθρο της εκάστοτε μετακίνησης, αποστέλλεται με e-mailστο mail@dide-v.thess.sch.gr, «ΥΠΟΨΗ ΤΜΗΜΑΤΟΣ ΕΚΔΡΟΜΩΝ-ΜΕΤΑΚΙΝΗΣΕΩΝ».

**ΣΤΟΙΧΕΙΑ ΣΧΟΛΕΙΟΥ:**

Σχολείο:

Διεύθυνση: Θεσσαλονίκη……

Τηλ: Αρ. Πρωτ.:

**ΠΡΟΣ:** Δ/ΝΣΗ Β/ΘΜΙΑΣ ΕΚΠ/ΣΗΣ ΔΥΤΙΚΗΣ ΘΕΣΣΑΛΟΝΙΚΗΣ

**Ε Ν Η Μ Ε Ρ Ω Σ Η**

**ΓΙΑ ΠΡΑΓΜΑΤΟΠΟΙΗΣΗ …**(γράφεται κατά περίπτωση

 είδος της μετακίνησης πχ. Περίπατος πεζή, περίπατος με μεταφορικό μέσο,

 διδακτική επίσκεψη, μετακίνηση άρθρου 8, κλπ)**…..**

Σύμφωνα με το άρθρο 17 της με αρ. 20883/ΓΔ4/12-02-2020, ΦΕΚ 456/τ.Β/13-02-2020, Υ.Α., και την πράξη ………(αναγράφεται αριθμός και ημερομηνία), ……του Συλλόγου Διδασκόντων σας ενημερώνω ότι:

**α/** Οι μαθητές/τριες του σχολείου μας της/των …….τάξης/τάξεων πρόκειται να πραγματοποιήσουν …(αναγράφεται το είδος της μετακίνησης) … στο …..(αναγράφεται ο προορισμός), στις …..(αναγράφεται η ημερομηνία), στο πλαίσιο του μαθήματος ……(αναγράφεται το μάθημα εφόσον πρόκειται για διδακτική επίσκεψη)…..ή στο πλαίσιο του προγράμματος …..(αναγράφεται ο αριθμός έγκρισης και ο τίτλος εφόσον πρόκειται για εγκεκριμένα προγράμματα πχ από το ΥΠΑΙΘ)

Με το παρόν βεβαιώνω ότι:

**α/** Έχει ολοκληρωθεί όλη η προβλεπόμενη διαδικασία

**β/** Έχουν τηρηθεί όλα τα αναφερόμενα στην παραπάνω Υ.Α., όλα τα προβλεπόμενα μέτρα της με αρ. Δ1α/Γ.Π.οικ. 55254/ΦΕΚ 4187/τ.Β΄/10-09-2021, Κ.Υ.Α., όπως αυτή τροποποιήθηκε με την Γ.Π.οικ./66036/ΦΕΚ 4960/τ.Β΄/26-10-2021 Κ.Υ.Α και ισχύει έως τις 31-07-2022, καθώς και της τρέχουσας σχετικής με τα έκτακτα μέτρα προστασίας από τον κίνδυνο περαιτέρω διασποράς του κορωνοϊού Κ.Υ.Α

**γ/** Η μετακίνηση των μαθητών/μαθητριών πραγματοποιείται έτσι ώστε να διασφαλίζεται η μη ανάμειξη διαφορετικών ομάδων

 Ο/Η ΔΙΕΥΘΥΝΤΗΣ/ΝΤΡΙΑ ΤΗΣ ΣΧΟΛΙΚΗΣ ΜΟΝΑΔΑΣ